Den forrige installation blev ikke fuldført. Dette kan ske, når forbindelsen til Internettet bliver afbrudt under overførsel. Installationsprogrammet kan forsøge at fuldføre installationen ved at starte fra den sidste komponent, der blev overført.

Hvis du vælger Fortsæt installationen, bruger installationsprogrammet dine valg fra forrige installation og prøver at fortsætte installationen fra den sidste komponent, der blev overført eller installeret.


Hvis du vælger Installer nu - Standard sæt komponenter, installerer installationsprogrammet browseren samt de standardkomponenter, du skal bruge for at få vist Web-sider. Hvis du kører installationsprogrammet gennem en Internet-udbyder eller firmaets intranet, kan netværksadministratoren medtage yderligere komponenter, der anbefales eller er nødvendige i forbindelse med dine Internet-tjenester.

Hvis du vælger Minimuminstallation eller tilpas browseren, viser installationsprogrammet et vindue, hvor du kan ændre, hvor Internet Explorer og Internet-værktøjer skal installeres, vælge, hvilke komponenter der skal installeres, og læse en beskrivelse af hver komponent.

Hvis du senere får brug for yderligere komponenter for at kunne se eller få vist Web-elementer, bliver du bedt om at hente komponenterne, når der er brug for dem. Du kan også installere yderligere komponenter, når du vil, uden at skulle installere Internet Explorer og Internet-værktøjer igen.


I vinduet Komponentindstillinger kan du vælge, hvor du vil installere Internet Explorer og Internet-værktøjer, samt hvilke komponenter der skal installeres.

Når du vælger Minimuminstallation, Standardinstallation eller Kompletinstallation, viser listen de komponenter, der skal bruges til den valgte installationstype. Hvis du vælger eller fjerner komponenter på listen, ændres installationstypen til Specialinstallation.

Hvis du vil se en beskrivelse af en komponent, skal du klikke på komponentens navn på listen. Hvis et element på listen står med fed, er den seneste version allerede installeret på computeren. Hvis en komponent er nedtonet, betyder det, at du allerede har en nyere version installeret på computeren end den, du kan få installeret her.

Bemærk! Hvis du klikker på knappen Avanceret, kan du bevare den tidligere version af Internet Explorer, overføre filer uden at skulle installere nu eller bevare indstillinger for tilknyttede filtyper, der bruges til at få vist Web-sider, Internet-adresser og medieindhold.


På skærmen Indstillinger for hentning kan du angive, hvor du vil overføre installationsfilerne til. Dette kan være et sted på computeren eller et netværksdrev.

Du kan også vælge, hvilket operativsystem du vil bruge (f.eks. Windows 95). Som standard vælger installationsprogrammet det samme operativsystem, som anvendes på computeren. Men hvis du overfører installationsfilerne til et netværksdrev, skal du hente de filer, der skal bruges til det operativsystem, som Internet Explorer og Internet-værktøjer skal køre under. Hvis du skal overføre installationsfiler for mere end ét operativsystem, skal du overføre filerne for hvert enkelt operativsystem og til en anden mappe.


Installationsprogrammet kan overføre fra mange forskellige steder på Internettet. Som standard vælger installationsprogrammet et område på basis af de aktuelle landestandarder og den version af Windows, du kører.

Under overførslen prøver installationsprogrammet at etablere forbindelse til andre overførselssteder i samme område, hvis det ikke kan etablere forbindelse til det valgte sted.

Når du bruger den aktuelle browser, skal du bekræfte, at du kan etablere forbindelse til Internettet ved at prøve at etablere forbindelse til http://www.microsoft.com/ eller til systemadministratorens overførselsserver.


Installationsprogrammet kan ikke fortsætte, fordi der ikke er tilstrækkelig ledig diskplads til at fuldføre den valgte installation.

Hvis du installerer Internet Explorer og Internet-værktøjer (i modsætning til blot at hente filer), skal der bruges diskplads til både de overførte installationsfiler og til selve installationen.

Oplysninger om, hvordan du frigør diskplads, kan du se emnet "frigøre, diskplads" i Windows Hjælp. Du kan også ændre indstillingerne til konfiguration af skrivebordet til kun at overføre filer, og derefter installere Internet Explorer og Internet-værktøjer på et andet drev end det drev, filerne overføres til.


Installationsprogrammet kan ikke gemme oplysninger om sikkerhedskopien af den tidligere konfiguration. Du kan fortsætte installationen, men du kan ikke fjerne Internet Explorer 5 og Internet-værktøjer, efter at de er installeret på computeren.


Installationsprogrammet har registreret, at der mangler filer i installationsmappen. Disse filer manglede måske også, da installationsfilerne blev kopieret fra et andet system, eller de er måske blevet slettet ved en fejl.


Forskellige Windows-systemfiler opdateres. Der kræves administratorrettigheder for at kunne fuldføre installationen. Hvis du ikke har disse rettigheder, skal du kontakte systemadministratoren for at få oplysninger om, hvordan installationen fuldføres.


Installationsprogrammet forsøgte at etablere forbindelse til forskellige overførselssteder under installation af Internet Explorer og Internet-værktøjer, men handlingen blev afbrudt på grund af netværksproblemer. Kør installationsprogrammet igen, når der ikke er så travlt, f.eks. tidligt om morgenen eller sent om aftenen.

Der kan også være problemer med forbindelsen til Internet-udbyderen.

Når du igen kan etablere forbindelse til Internettet, kan du klikke på Fortsæt installationen for at fortsætte installationsprogrammet, hvor det stoppede.


Du har de korrekte installationsfiler, men installationen lykkedes ikke. Luk alle andre programmer, og kør installationsprogrammet igen. Hvis det ikke løser problemet, bør du kontakte Microsoft Produktsupport for at få yderligere hjælp.


Nogle komponenter blev ikke installeret korrekt. Gennemgå listen over fejl for at se, om nogle af de elementer, der ikke blev installeret, er nødvendige i forbindelse med den grundlæggende funktionalitet i Web-browseren. Hvis de ikke er nødvendige på nuværende tidspunkt, kan du køre installationsprogrammet senere, hvor programmet vil forsøge at installere de elementer, der ikke var korrekt installeret.

Nogle komponenter installeres muligvis ikke korrekt på grund af manglende ledig diskplads eller fejl under overførslen. Desuden er nogle elementer afhængige af, at beslægtede komponenter installeres korrekt.


Du skal vælge enten at acceptere eller afvise licensaftalen, før du kan fortsætte. Hvis du ikke accepterer aftalen, afsluttes installationsprogrammet. Som standard er ingen af indstillingerne valgt, så du kan ikke klikke på Næste, før du har valgt en indstilling.


En proxy-server fungerer som en sikkerhedssluse mellem lokalnetværket (intranet) og Internettet. Proxy-serveren sikrer, at andre personer ikke kan få adgang til fortrolige oplysninger på dit lokalnetværk eller din computer via Internettet. Installationsprogrammet har muligvis ikke kunnet definere indstillingerne for proxy-serveren.

Etabler forbindelse ved hjælp af en proxy-server Angiver, om du vil etablere forbindelse til Internettet via en proxy-server på lokalnetværket (LAN).

Adresse Her kan du skrive adressen på den proxy-server, du vil bruge til at få adgang til Internettet.

Port Her kan du skrive portnummeret på den proxy-server, du vil bruge til at få adgang til Internettet. Mange proxy-servere bruger 80 som portnummer.


Installationsfilerne omfatter ikke de filer, der er nødvendige for at installere en eller flere af de valgte komponenter.

Da installationsfilerne blev overført, blev der valgt færre komponenter. Kun de filer, der var nødvendige for disse komponenter, blev overført. Hvis du har adgang til Internettet, kan du hente de yderligere filer, der er nødvendige.

Hvis du vil installere alle de valgte komponenter, og du har adgang til Internettet, skal du klikke på Ja.

Klik på Nej, hvis du ikke har adgang til Internettet. Fjern derefter markeringen for nogle af de valgte komponenter og prøv igen. Hvis du stadig ikke kan installere de ønskede komponenter, kan du kontakte  netværksadministratoren for at finde ud af, hvilke komponenter der allerede er tilgængelige, eller for at anmode om, at flere komponenter bliver gjort tilgængelige.


Installationsprogrammet kunne ikke overføre de nødvendige filer. Det kan skyldes, at det Internet-sted, du prøver at etablere forbindelse til, er optaget, at din Internet-forbindelse er langsom, eller at forbindelsen til din Internet-udbyder blev afbrudt.

Prøv at fuldføre overførslen senere, når der ikke er så travlt på Internet-stedet, eller forbindelsen er bedre.


Hvis du har andre standardprogrammer, du vil bruge til Web-sider, Internet-adresser eller medieindhold, skal du markere afkrydsningsfeltet Undlad at associere filtyper. Du kan stadig bruge alle programmer til at åbne de filtyper med, der normalt er tilknyttet til det valgte program ved først at åbne programmet og derefter åbne filen fra programmet.

Hvis du skal køre både Internet Explorer 5 og Internet Explorer 4 på computeren, skal du markere afkrydsningsfeltet Kompatibilitet.

Du kan køre Internet Explorer 5 på normal vis. Din tidligere version findes i gruppen Internet Explorer: klik på menuen Start, peg på Programmer, peg på Internet Explorer, og klik derefter på Tidligere Internet Explorer ver. 4.

Bemærk! Internet Explorer 4 i kompatilbilitetstilstand bruges kun i forbindelse med test og evaluering. Kompatibilitetstilstanden skal ikke bruges ikke i forbindelse med en normal søgning. Internet Explorer 4 i kompatibilitetstilstand skal heller ikke bruges i forbindelse med opdateringer, da opdateringer i Internet Explorer 4 kan ødelægge installationen af Internet Explorer 5.

Hvis du vil overføre de filer, der er nødvendige for at installere de valgte komponenter, og derefter vil fuldføre installationen, skal du markere afkrydsningsfeltet Hent kun filer. Derefter kan du på et senere tidspunkt køre installationsprogrammet fra computeren for at installere komponenterne uden at etablere forbindelse til Internettet.


Installationsprogrammet kunne ikke etablere forbindelse til Microsofts overførselssted eller til systemadministratorens overførselsserver for at hente instruktionsfilen til installationsprogrammet. Dette kan skyldes, at der er ugyldige indstillinger til proxy-serveren på computeren, at Internettet er optaget, eller andre problemer med den aktuelle Web-browser.

Når du bruger den aktuelle browser, skal du bekræfte, at du kan etablere forbindelse til Internettet ved at prøve at etablere forbindelse til http://www.microsoft.com/ eller til systemadministratorens overførselsserver.